149. ΑΠΟΦΑΣΗ ΥΠΟΥΡΓΟΥ ΕΘΝ. ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ Αριθ. Φ.435.23/Ε4/334 της 27/30 Δεκ.  1983 (ΦΕΚ Β' 775) Εξετάσεις ενδιαφερομένων μετά την απόφαση του ΣΤΕΕ για την απόκτηση ισοτιμίας του τίτλου σπουδών των κ.λπ. με κατώτερη και μέση βαθμίδα της ΤΕΕ. Έχοντας υπόψη: 1.Τις διατάξεις του Νόμ. 576/1977 (ΦΕΚ 102 τ.Α') "Περί οργάνωσης και διοίκησης της μέσης και ανώτερης τεχνικής και επαγγελματικής εκπ/σης". 2.Το άρθρ. Ι (παρ. 4) της αριθ. ΣΤ 5/5/26/ 26.4.1982 (ΦΕΚ 213 τ.Β') κοινής απόφασης των Υπουργών Εθνικής Παιδείας και Θρησκευμάτων και Προεδρίας της Κυβέρνησης" Αναμόρφωση συλλογικών οργάνων γνωμοδοτικής και αποφασιστικής αρμοδιότητος του Υπουργείου Εθνικής Παιδείας και Θρησ/των των (ΥΠΕΠΘ)". 3.Το άρθρ. 32 (παρ. 3) του Νόμ. 1304/1982 (ΦΕΚ 144 τ.Α') "Για την επιστημονική παιδαγωγική καθοδήγηση και τη διοίκηση στη γενική και μέση τεχνική επαγγελματική εκπ/ση κι άλλες διατάξεις "σύμφωνα με το οποίο "Με αποφάσεις του Υπουργού Εθνικής Παιδείας και Θρησ/των ρυθμίζονται τα θέματα που αφορούν εγγραφές, μετεγγραφές και κατατάξεις μαθητών όλων των σχολικών μονάδων της μέσης Τεχνικής και Επαγγελματικής Εκπ/σης "που προβλέπονται από το Νόμ. 576/77 κ.λπ. και  4.Το αριθ. 343/20.4.1983 έγγραφο του συμβουλίου τεχνικής και επαγγελματικής εκπ/σης (Σ.Τ.Ε.Ε.) για τη ρύθμιση διαδικασίας για να προσέλθουν σε πτυχιακές εξετάσεις εκείνοι που δικαιούνται ύστερα από σχετική απόφασή του, αποφασίζουμε: Α)Παραπέμπονται για εξέταση ενώπιον του συλλόγου των καθηγητών της πλησιέστερης προς την κατοικία τους αντίστοιχης δημόσιας σχολικής μονάδας της Τ.Ε.Ε. στις προαγωγικές εξετάσεις των περιόδων Μαΐου Ιουνίου και Φεβρουαρίου, όπως προβλέπεται από το νόμο, εκείνοι που, ύστερα από απόφαση του συμβουλίου τεχνικής και επαγγελματικής εκπ/σης (Σ.Τ.Ε.Ε.) υποχρεούνται να εξετασθούν σε μερικά μαθήματα για την αναγνώριση της ισοτιμίας του τίτλου σπουδών τους, ημεδαπής ή αλλοδαπής με τους αντίστοιχους τίτλους σπουδών των σχολικών μονάδων, μέσης και κατώτερης βαθμίδας της δημόσιας τεχνικής και επαγγελματικής εκπ/σης. Σελ. 444,868(β) Τεύχος ΣΤ113-Σελ. 32 Β)Τα απαιτούμενα δικαιολογητικά που θα προσκομίζουν οι ενδιαφερόμενοι της προηγούμενης παραγράφου είναι: α)αίτηση των ενδιαφερομένων και β)βεβαίωση του Σ.Τ.Ε.Ε. που καθορίζονται τα εξεταστέα μαθήματα (μαζί με τα σχετικά δικαιολογητικά που έχουν υποβάλλει στο συμβούλιο για την αναγνώριση του τίτλου τους). Γ)Εξεταστέα ύλη είναι η ίδια που έχουν διδαχθεί οι μαθητές της τελευταίας τάξης της αντίστοιχης δημόσιας σχολικής μονάδας της Τ.Ε.Ε. στα εξεταζόμενα μαθήματα. Δ)Μετά την έκδοση των αποτελεσμάτων τη αρμόδια δημόσια σχολική μονάδα της Τ.Ε.Ε με έγγραφό της γνωρίζει αυτά στο ΣΤΕΕ, το οποίο στη περίπτωση επιτυχίας των εξετασθέντων εκδίδει τη απόφαση της αναγνώρισης της ισοτιμίας του τίτλου σπουδών και  Ε)Επιτυχόντες θεωρούνται όσοι από τους διαγωνιζομένους παίρνουν προβιβάσιμο βαθμό σύμφωνα με τις εκάστοτε ισχύουσες διατάξεις. 32.Ε.α.149 Τεχνικές και Επαγγελματικές Σχολές Μέσης Εκπαίδευσης 